21. märtsil avati NG Stuudiod (NG Tallinn Studios) aadressil Vana-Kalamaja 46 Patarei vangla kõrval, kunagises C.n.o.p.t kommuunis. Uude ateljeedekompleksi kolib Academia Non Grata Tallinna osakond ja NG alternatiivne vaatepunkt. Kahel korrusel paiknevad 6 stuudiot mahutavad ANG noortesektsiooni, kunstnike individuaalateljeed ja residentuuri, kus kevadhooajal tegutseb California undergroundi sümbol Steve Vanoni. Ühtlasi kuulutab Non Grata oma tegevuse Polymeris lõppenuks ja NG alustatud näitusetegevust jätkab seal edaspidi MTÜ Kunstikonteiner.